5 ሰነ 2019 ምንጪ ስእሊ, PM Office ETH መግለጺ ስእሊ, ዶክተር ደብረጽዮን ገብረሚካኤል (ጸጋም)፣ ፕረዚደንት ኢሳይያስ ኣፈወርቂ (ማእከል) ዶክተር ኣብይ ኣሕመድ (የማን) መስመር ኦምሓጀር-ሑመራ ብወግዒ እናኸፈቱ ዓሚ፡ 05 ሰነ 2018 [28 ግንቦት 2010 ዓ.ም] ፈጻሚ ስራሕ ኢህወዴግ፡ ስምምዕ ኣልጀርስን ውሳነ ኮሚሽን ዶባት ኢትዮ-ኤርትራን ብዘይ ቅድመ ኩነት ከም ዝተቐበሎ ብምሕባር፡ ባብ ሰላምን ፍቕርን ኣርሕዩ። እቲ ብስራት ምስ ተነግረ፡ "እቲ መግለጺ ልክዕ በቲ ዝተባህሎ እንተተፈጺሙ፡ ንደለይቲ ሰላም ክልቲኡ ኣህዛብ ዓቢ ሩፍታ እዩ" ክብሉ ተኸታተልቲ ፖለቲካ እቲ ዞባ ተስፍዮም። እቲ ብምስምስ ዶባት፡ ብባድመ፡ ተወሊዑ ቀልጢፉ ናብ ምሉእ ኲናት ዝዓረገ፡ ህይወት ኣሻሓት መንእሰያት ዝቐዘፈ፡ ንዓቕምን ብቕዓትን መሪሕነት ክልቲኡ ስርዓታት ዝፈተነ ኣዕናዊ ኲናት፡ ብብዙሕ ነገር ዝራኸቡን ዝቀራረቡን ህዝብታት ን20 ዓመት ፈላልዩዎም ጸኒሑ። ብኡ መጠን ከኣ ኣህዛብ ክልቲአን ሃገራት ካብ ሓድሕዶም ክጥቀሙዎ ዝግበኦም ዝነበረ ረብሓ ከሲሮም፡ ብሰንፈላል ኣይ ኵናት ኣይ ሰላም ክሳቐዩ ጸኒሖም ። ምንጪ ስእሊ, Fitsum Arega ውዕል ኣልጀርስ 'ናይ መወዳእታን ቀያድን' ብይን ፃውዒት ሰላም ዶክተር ኣብይ ኣሕመድን ምላሽ መንግስቲ ኤርትራን?
